На основу члана 57. Статута општине Гаџин Хан („Службени лист града Ниша“,број 63/2008, 31/2011,46/2012 и 36/2013) и члана 3. Одлуке о Општинском већу општине Гаџин Хан („Службени лист града Ниша“, број 63/2008),

Општинско веће општине Гаџин Хан на седници одржаној 19.јануара 2017.године , донело је

Р Е Ш Е Њ Е

О ОБРАЗОВАЊУ САВЕТА ЗА ЗАПОШЉАВАЊЕ

НА ТЕРИТОРИЈИ ОПШТИНЕ ГАЏИН ХАН

**I.** Образује се Савет за запошљавање на територији општине Гаџин Хан

**II.** У Савет за запошљавање именују се :

 1.Милисав Филиповић за председника, као представник општине ;

 2.Ненад Добреновић за заменика председника, као представник општине ;

 3.Драган Мијалковић за члана ,као представник општине;

 4.Милан Ђорђевић за члана , као представник општине ;

 5.Тамара Милошевић за члана , као председник Националне службе за запошљавање;

 6.Марија Ђорђевић за члана , као представник Синдикалне организације ЈП „Дирекција“

 7.Сузана Савић за члана , као представник Савеза самосталног синдиката ;

 8.Оливера Миленковић за члана , као представника Удружење привредника „Заплање“.

**III.** Радом Савета за запошљавање руководи председник а у његовој одсутности заменик председника.

**IV**. У раду Савета за запошљавање могу учествовати и представници Агенције за запошљавање и представници Удружења која се баве заштитом интереса одређених категорија незапослених лица (инвалида, етничких мањина, учесника оружаних сукоба, женa, омладине и других категорија незапослених лица), без право гласа.

**V**. Савет за запошљавање има задатак да даје мишљење и препоруке председнику општине у вези са :

-Усвајањем Акционог плана за запошљавање на територији општине Гаџин Хан,

-Доношењем Програма за запошљавање приправника на територији општине Гаџин Хан и Програм запошљавања особа са инвалидитетом на територији општине Гаџин Хан,

-Организовањем јавних радова и радним ангажовањем незапослених у извођењу јавних радова,

-Додатним образовањем и обуком незапослених лица и другим питањима од интереса за запошљавање.

**VI**. Мандат чланова Савета за запошљавање је идентичан мандату органа који их је именовао.

**VII.** Админстративно –техничке послове за потребе Савета за запошљавање обавља ће Општинска управа општине Гаџин Хан.

Број: 06-10-34 /2017-III

У Гаџином Хану ,19.јануара 2017.године

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК

Саша Ђорђевић